

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.16** | 2024. gada 31. oktobrī |

**16.**

**Par sabiedrības vajadzībām nepieciešamās zemes vienības ar kadastra apzīmējumu 7480 005 1020 atlīdzības apstiprināšanu un atsavināšanu mainot pret nekustamo īpašumu ar kadastra numuru 7480 005 1013, “Urgas taka”, Ogresgala pagasts, Ogres novads**

Ogres novada pašvaldības (turpmāk – Pašvaldība) dome 2023. gada 25. maijā pieņēma lēmumu “Par zemes vienības ar kadastra apzīmējumu 7480 005 1020, Ciemupe, Ogresgala pag., Ogres nov. nepieciešamību sabiedrības vajadzībām” (turpmāk - Lēmums) ar kuru noteica, ka sabiedrības vajadzībām - Pašvaldību likuma 4. panta pirmās daļas 3. punktā noteiktās pašvaldības autonomās funkcijas ..[gādāt par pašvaldības īpašumā esošo ceļu būvniecību, uzturēšanu un pārvaldību] izpildei nepieciešams atsavināt nekustamā īpašuma d/s “Urdziņa” dārza Nr. 52, Ciemupe, Ogresgala pag., Ogres nov., kadastra numurs 7480 005 0548, sastāvā esošo zemes vienību ar kadastra apzīmējumu 7480 005 1020 43 m2 platībā (turpmāk – Nekustamais īpašums). Saskaņā ar ierakstu Zemgales rajona tiesas Ogresgala pagasta zemesgrāmatas nodalījumā Nr. 100000101692 īpašuma tiesības uz Nekustamo īpašumu nostiprinātas [Vārds, Uzvārds], personas kods [personas kods] (turpmāk – īpašnieks).

Atbilstoši normatīvajos aktos noteiktajai kārtībai, pamatojoties uz Lēmumā noteikto, Pašvaldības Maksas pakalpojumu izcenojumu aprēķinu un atlīdzības noteikšanas komisija (turpmāk - Atlīdzības noteikšanas komisija) uzsāka Nekustamā īpašuma atsavināšanas procesu.

Izvērtējot Pašvaldības Atlīdzības noteikšanas komisijas 2024. gada 25. septembra lēmumu “Par atsavināmās zemes vienības ar kadastra apzīmējumu 7480 005 1020 atlīdzības apstiprināšanu” (sēdes protokols Nr. 19) un pievienotos dokumentus, Pašvaldības dome konstatēja:

1. 2023. gada 7. jūnijā Pašvaldība nosūtīja Nekustamā īpašuma īpašniekam paziņojumu par Lēmumu (reģistrēts Pašvaldībā ar Nr. 2-5.1/1404);
2. 2023. gada 27. jūnijā Pašvaldībā saņemta Nekustamā īpašuma īpašnieka atbilde (reģistrēts Pašvaldībā ar Nr. 2-4.2/1585), kurā norādīts, ka īpašnieks piekrīt Nekustamā īpašuma atsavināšanai sabiedrības vajadzībām un kā atlīdzību vēlas saņemt līdzvērtīgu zemes īpašumu;
3. Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 1. punktā noteikts, ka institūcija atlīdzību izmaksā bezskaidras naudas norēķinu veidā vai, vienojoties ar nekustamā īpašuma īpašnieku, izmanto citu taisnīgu atlīdzības kompensācijas veidu - piedāvājot citu līdzvērtīgu nekustamo īpašumu;
4. Publiskas personas mantas atsavināšanas likuma 38. panta pirmajā daļā noteikts, ka publiskas personas nekustamo īpašumu var mainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai;
5. Publiskas personas mantas atsavināšanas likuma 38. panta otrajā daļā noteikts, ka publiskas personas maināmo nekustamo īpašumu un līdzvērtīgu citas personas nekustamo īpašumu novērtē šajā likumā noteiktajā kārtībā un nosaka tā nosacīto cenu (8. pants), savukārt minētā panta trešajā daļā noteikts, ka maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā;
6. Pašvaldībai pieder nekustamais īpašums ar kadastra numuru 7480 005 1013 un nosaukumu “Urgas taka”, kas atrodas Ogresgala pagastā, Ogres novadā, un sastāv no zemes vienības ar kadastra apzīmējumu 7480 005 1011 43 m2 platībā (turpmāk – Pašvaldības īpašums), Pašvaldības īpašuma tiesības nostiprinātas Zemgales rajona tiesas Ogresgala pagasta zemesgrāmatas nodalījumā Nr. 100000755836;
7. pamatojoties uz Sabiedrības vajadzībām nepieciešamā nekustamā īpašuma atsavināšanas likumu un Publiskas personas mantas atsavināšanas likumu, lai noteiktu atlīdzību un nosacīto cenu par atsavināmo Nekustamo īpašumu, mainot to pret Pašvaldības līdzvērtīgu īpašumu, Atlīdzības noteikšanas komisija uzdeva sabiedrībai ar ierobežotu atbildību „EIROEKSPERTS”, reģistrācijas numurs 40003650352 (turpmāk – SIA “EIROEKSPERTS”), veikt Nekustamā īpašuma un Pašvaldības īpašuma novērtējumus;
8. saskaņā ar SIA „EIROEKSPERTS” atsavināmā Nekustamā īpašuma novērtējumu (reģistrācijas Nr. L13794/ER/2024) Nekustamā īpašuma tirgus vērtība uz 2024. gada 9. jūliju ir 300 EUR (trīs simti *euro*), turpmāk – Vērtējums Nr. 1;
9. saskaņā ar SIA „EIROEKSPERTS” Pašvaldības īpašuma novērtējumu (reģistrācijas Nr. L13793/ER/2024) Pašvaldības īpašuma tirgus vērtība uz 2024. gada 9. jūliju ir 300 EUR (trīs simti *euro*), turpmāk – Vērtējums Nr. 2;
10. ievērojot Vērtējumā Nr. 1 un Vērtējumā Nr. 2 noteikto maināmo nekustamo īpašumu tirgus vērtību un Pašvaldības Atlīdzības noteikšanas komisijas (2024. gada 27. augusta sēdes protokols Nr. 16) noteikto nosacīto cenu, secināms, ka atbilstoši Publiskas personas mantas atsavināšanas likumā noteiktam, maināmo nekustamo īpašumu nosacīto cenu starpība neveidojas, līdz ar to ir iespējama Nekustamā īpašuma līdzvērtīga maiņa pret Pašvaldības īpašumu;
11. 2024. gada 28. augustā Atlīdzības noteikšanas komisija nosūtīja Nekustamā īpašuma īpašniekam vēstuli Nr. K.1-3/18 “Par zemes vienību ar kadastra apzīmējumu 7480 005 1020 un 7480 005 1013, novērtējumiem” ar kuru īpašnieku informēja par SIA “EIROEKSPERTS” veikto nekustamo īpašumu novērtējumiem (Vērtējumu Nr. 1 un Vērtējumu Nr. 2), aicinot izteikt viedokli par Nekustamā īpašuma un Pašvaldības īpašuma līdzvērtīgas maiņas iespēju;
12. 2024. gada 16. septembrī Atlīdzības noteikšanas komisija saņēma īpašnieka atbildi, (reģistrēta Pašvaldībā ar Nr. 2-4.2/2530), ar kuru īpašnieks apliecina, ka piekrīt SIA “EIROEKSPERTS” Vērtējuma Nr. 1 un Vērtējuma Nr. 2 novērtējumiem un aprēķinātai atlīdzībai mainot Nekustamo īpašumu pret līdzvērtīgu Pašvaldības īpašumu;
13. Atlīdzības noteikšanas komisija 2024. gada 25. septembra sēdē (sēdes protokols Nr. 19) nolēma apstiprināt aprēķināto atlīdzību Nekustamajam īpašumam ar tirgus vērtību - 300 EUR (trīs simti *euro*) maiņai pret līdzvērtīgu Pašvaldības īpašumu ar nosacīto cenu - 300 EUR (trīs simti *euro*) un Atlīdzības noteikšanas komisijas lēmumu iesniegt izvērtēšanai un lēmuma pieņemšanai Ogres novada pašvaldības domei.

Ņemot vērā minēto un pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, Sabiedrības vajadzībām nepieciešamā nekustamā īpašuma atsavināšanas likuma 4. pantu, 9. panta pirmo daļu, 10. panta pirmo daļu, 11. panta pirmo daļu, 20. panta pirmo daļu, 21. pantu un 26. panta pirmās daļas 1. punktu, Publiskas personas mantas atsavināšanas likuma 38. panta pirmo, otro un trešo daļu, Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Atsavināt** sabiedrības vajadzībām nekustamā īpašuma ar nosaukumu d/s “Urdziņa” dārza Nr. 52, un adresi “Urdziņa 52”, Ciemupe, Ogresgala pag., Ogres nov., kadastra numurs 7480 005 0548, sastāvā esošo zemes vienību ar kadastra apzīmējumu 7480 005 1020 43 m2 platībā (turpmāk – Nekustamais īpašums).
2. **Apstiprināt** aprēķināto atlīdzību 300 EUR (trīs simti *euro*) apmērā par sabiedrības vajadzībām nepieciešamo Nekustamo īpašumu.
3. **Noteikt**, ka Nekustamais īpašums tiek atsavināts, mainot to pret Ogres novada pašvaldībai piederošo nekustamo īpašumu ar kadastra numuru 7480 005 1013 un nosaukumu “Urgas taka”, kas atrodas Ogresgala pagastā, Ogres novadā, un sastāv no zemes vienības ar kadastra apzīmējumu 7480 005 1011 43 m2 platībā, ar nosacīto cenu300 EUR (trīs simti *euro*).
4. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai normatīvajos aktos noteiktajā kārtībā:

4.1. sagatavot un nosūtīt paziņojumu par pieņemto lēmumu Nekustamā īpašuma īpašniekam;

4.2. organizēt maiņas līguma noslēgšanu un īpašuma tiesību nostiprināšanu zemesgrāmatā.

1. **Noteikt**, ka visi izdevumi saistībā ar Nekustamā īpašuma atsavināšanu, saskaņā ar normatīvajos aktos noteikto kārtību, tiek segti no šim mērķim paredzētajiem Ogres novada pašvaldības 2024. gada budžeta līdzekļiem.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)